text: Ledige gider ikke nyttejob
  31 januar 2014 kl. 08.46
  Kun halvdelen af de arbejdsløse på kontanthjælp møder op på deres nyttejob.
  Efter tre uger kan Horsens kommune konstatere, at halvdelen af de arbejdsløse på kontanthjælp bliver væk fra deres nyttejob.
  - 20 procent har meldt sig syge, og andre 30 procent har ulovligt fravær. De har altså ingen gyldig grund til ikke at møde frem, og vi hører ikke fra dem, siger afdelingsleder på Jobcenter Horsens, Per Fjord, til DR Østjylland.
  Møder man ikke op til sit nyttejob, risikerer man at miste sin kontanthjælp.
  